CELEX: 62011TN0088
Language: da
Date: 2011-02-18 00:00:00
Title: Sag T-88/11: Sag anlagt den 18. februar 2011 — BIA Separations mod Kommissionen

2.4.2011   
            
            
               DA
            
            
               Den Europæiske Unions Tidende
            
            
               C 103/27
            
         Sag anlagt den 18. februar 2011 — BIA Separations mod Kommissionen
   (Sag T-88/11)
   2011/C 103/47
   Processprog: engelsk
   
      Parter
   
   
      Sagsøger: BIA Separations d.o.o. (Ljubljana, Slovenien) (ved advokat G. Berrisch og barrister N. Chesaites)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens stiltiende afgørelse af 10. december 2010, hvorved der gives afslag på sagsøgeres genfremsatte begæring om adgang til aktindsigt i Kommissionens afgørelse om samarbejdsaftalen mellem Det Europæiske Fællesskab og Den Europæiske Investeringsbank vedrørende finansieringsfaciliteten for risikodeling K(2008) 2181 og udkastet til kommissionsbeslutningen om ændring af samarbejdsaftalen mellem Det Europæiske Fællesskab og Den Europæiske Investeringsbank for så vidt angår finansieringsfaciliteten for risikodeling K(2008) 8058, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har til støtte for søgsmålet påberåbt sig en eneste påstand, idet sagsøgeren har gjort gældende, at der er sket en tilsidesættelse af artikel 296 TEUF, idet der ikke truffet afgørelse om sagsøgers genfremsatte begæring om aktindsigt inden for den tidsfrist, som er fastsat ved artikel 8, stk. 1 og 2, i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (1).
   
      (1)  EUT 2001 L 145, s. 43.